'એમાંય કોઇ તને કંઇ પૂછે છે?' શાલિની ધૂંધવાયેલી હતી. 'મંજુબા ગુજરી ગયાં અને તમે અહીં આવેલા ત્યારે પપ્પાએ તમને પ્રેમથી આદેશ આપેલો કે આ ત્રણેય ભાઇની જોડે રહીને મદદ કરજો. 'એના અવાજમાં પીડા ભળી. 'પહેલા મમ્મી ગઇ, હવે પપ્પાય જતા રહ્યા એટલે હવે આ ઘરમાં આપણી જાણે કોઇ ગણતરી જ નથી રહી. ત્રણમાંથી એકેય ભાઇએ તમને કહેવા ખાતર પણ કોઇ કામ બતાવ્યું? ના. તમને સાવ ઇગ્નોર કરીને એ લોકોએ આપણને આપણું સ્થાન બાતવી આપ્યું કે આ ઘરમાં હવે તો આવું જ ચાલશે.'